Tone Ilebekks (48) familie er i dyp sorg
I dag er familien samlet og de forsøker å hjelpe hverandre til å begripe og ta inn over seg tragedien som har skjedd. Det forteller bistandsadvokat Tove Karlsen Westbye i advokatfirmaet Wigemyr og co til VG etter hun har vært på besøk hus Ilebekks familie. – De er i dyp sorg over tapet av en fantastisk flott mor, svigermor og ektefelle. De er en tett og nær familie. Tapet og sorgen er veldig stor, sier Karlsen Westbye. Hun forteller at familien planlegger en minnestund, men at de foreløpig ikke har fått satt noe konkret. For familien er det også viktig at politiet finner personen eller personene som har frarøvet dem Tone. – De håper at det kommer en rask avklaring på hvem som har gjort det og hva som har skjedd, sier bistandsadvokaten. BAKGRUNN: Kvinne og gutt knivdrept på skole i KristiansandTone Ilebekk var ansatt som assistent i Lund barnehage, som ligger i kort gangavstand fra skolen hvor livet hennes tok en brå slutt mandag. Hun hadde vært på tidligvakt i barnehagen, og skal ha vært ute og luftet hunden da hun ble knivstukket og drept av en eller flere gjerningsmenn. Drept ble også Jakob Abdullahi Hassan. Han ble bare 14 år. Inntil videre holder barnehagen Ilebekk jobbet i, stengt. Samtidig har de ansatte samlet seg for å minnes sin avdøde kollega mandag. – Hun var vår klippe. Hun husket alltid hvordan vi pleide å gjøre ting, som alltid hadde gode råd og stort hjerte. Hun var en fantastisk dame, sier daglig leder ved Lund barnehage, Kristin Alfsen. VG møter henne tirsdag utenfor barnehagen, hvor Tone Ilebekk (48) var på jobb som vanlig den dagen hun ble drept. Her har hun jobbet siden august 2010, og var ansatt i småbarnsavdelingen. Hun sluttet klokken 14.40, og Alfsen så henne siste gang rundt klokken halv tre mandag. Noen timer senere var hun drept. – Hun var strålende blid som alltid da jeg så henne i går, sier Alfsen. Hun er tydelig preget av hendelsen, og sier til VG at de ansatte har vært samlet i barnehagen både i går ettermiddag og i dag. Barnehagen har også fått hjelp av kommunens kriseteam. Bistandsadvokat Tove Karlsen Westbye var tirsdag ettermiddag på vei til Tone Ilebekks familie. Hun kan foreløpig si lite utover over familien er i sjokk. – De synes jo dette er helt forferdelig og de er i sjokk. Det som har skjedd er uforståelig for familien, sier hun. Ungdomsskole i sorg: – Grusomt at en av våre elever er borte– Hun var høyt elsket av alle oss i barnehagen, og barna og foreldrene. Så jeg vil si at vi har mistet den beste. Dette oppleves forferdelig ille. Det er et stort tap, og det kom helt uventet på oss. Det er helt absurd, sier hun. Alfsen sier at hun tidlig skjønte at det var Tone som var blitt drept da politiet ringte henne rundt klokken 17 i går og stilte en del spørsmål. – Da jeg fikk beskjed i går var det naturligvis et sjokk. Alfsen sier Ilebekk ofte gikk tur i området med hunden, og at hun trolig har gått hjem fra jobb, for deretter å lufte hunden. Videre sier hun til VG at de vil forsøke å ta hverdagen tilbake, og at barnehagen vil holde åpent som normalt i morgen. – Vi åpner i morgen som vanlig, og prøver å ha en så normal dag som det går an. Vi kommer også til å fortelle barna hva som har skjedd, og være ærlige. Barn klarer å forholde seg til det at noen er drept. Det er heller de tingene man ikke sier som kan skape vonde fantasibilder.For prest Helge Smemo kom tragedien tett på kroppen. Lund kirke deler nemlig lokale med barnehagen hvor Tone Ilebekk (48) jobbet som assistent. I dag har han fulgt opp de ansatte, som er i dyp sorg over tapet av sin kollega. – Det som har skjedd er dypt tragisk og ufattelig trist. Det merkes på hele bydelen. Alle snakker om det og er preget av det som har skjedd, sier han til VG. Han forteller at 48-åringen blir beskrevet som en god kollega som var så glad i barna, og at barna var så glad i henne. Politiet har ingen direkte vitner til drapet, så de vet ikke hva slags situasjon som har oppstått som gjort at Ilebekk og 14 år gamle Jakob Abdullahi Hassan ble drept mandag. Tone var gift og hadde to barn. Begge er myndige. Politiet vet foreløpig lite om hvem som utførte dobbeltdrapet. – Vi ønsker opplysninger fra alle som kjenner til de to drepte. Vi ønsker å kartlegge bevegelsene deres så langt det lar seg gjøre, sa krimsjef i Agder politidistrikt, Terje Kaddeberg Skaar, på pressekonferansen i formiddag. Tirsdag ettermiddag finkjemmet politiet søppelkassene i umiddelbar nærhet til Wild Minne skole, hvor knivdrapene ble begått. De tok blant annet i bruk en vinkelsliper for å skjære seg inn i en metallcontainer til avlevering av brukte klær og sko.
For familien til Tone Ilebekk (48) har dagen i dag vært uvirkelig. Hennes ektemann og to sønner mottar dødsbudskapet med stor sorg, sjokk og vantro.